பிரேசிலில் ஞாயிற்றுக்கிழமை நடைபெற்ற அதிபர் தேர்தலில், சர்ச்சைக்குரிய வலதுசாரி தலைவர் ஜெயிர் பொல்சொனாரோ (63) வெற்றி பெற்றுள்ளார்.பிரேசிலில் 30 ஆண்டுகளுக்கு ம ுன்னர் நடைபெற்ற சர்வாதிகார ஆட்சியை ஆதரித்துப் பேசியதற்காக கடும் கண்டனத்துக்குள்ளான அவர், ஊழலுக்கு எதிராக கடுமையான நடவடிக்கைகளை எடுப்பார் என்ற எதிர்பார்ப்பின் பேரில் மக்கள் அவரைத் தேர்ந்தெடுத்துள்ளதாகக் கூறப்படுகிறது. பிரேசிலின் புதிய அதிபர், துணை அதிபரைத் தேர்ந்தெடுப்பதற்கான தேர்தல் இந்த மாதம் 7-ஆம் தேதி நடைபெற்றது. இதில், அதிபர் பதவிக்குப் போட்டியிட்ட ரியோ டி ஜெனீரோ தொகுதி நாடாளுமன்ற உறுப்பினர் ஜெயிர் பொல்சொனாரோ முதலிடத்தைப் பிடித்தார். எனினும், வெற்றி பெறுவதற்குத் தேவையான 50 சதவீத வாக்குகளை அவர் பெறவில்லை. அதையடுத்து, அவருக்கும், அவருக்கு அடுத்த இடத்தைப் பிடித்த ஹெச்பிஏ கட்சி வேட்பாளர் ஃபெர்னாண்டோ ஹதாதுக்கும் இடையே இரண்டாவது சுற்றுத் தேர்தல் ஞாயிற்றுக்கிழமை நடைபெற்றது. இதில், 55 சதவீதத்துக்கும் மேற்பட்ட வாக்குகளைப் பெற்று ஜெயிர் பொல்சொனாரோ வெற்றி பெற்றார். ஃபெர்னாண்டோவுக்கு 45 சதவீதத்துக்கும் குறைவான வாக்குகளே கிடைத்தன. (மேலும்) 30. 10.18